<classify> KAMATI ya Kudumu ya Bunge ya Masuala ya Ukimwi na Dawa za Kulevya imeishauri Serikali kuangalia namna Mfuko wa Taifa wa Bima ya Afya NHIF unaweza kutumika kama chanzo mbadala kuhudumia jamii ya watu wanoishi na VVU na Ukimwi.Hatua hiyo inatokana na kuchelewa kupitishwa kwa azimio la kuanzisha tozo maalumu ya kutunisha Mfuko wa Ukimwi ATF katika mkutano wa 15.Hayo yalielezwa na Mwenyekiti wa kamati hiyo, Oscar Mukasa walipokutana na Tume ya Kudhibiti Ukimwi Tanzania TACAIDS baada ya kuarifiwa kuendelea kupungua kwa fedha za wahisani hali ambayo inaweza kusababisha watu zaidi kufa na wengine kuambukizwa ugonjwa huo.Jaribio letu la kupata tozo maalumu kwa ajili ya Ukimwi katika kikao cha Bunge kilichopita halikuzaa matunda... hata hivyo bado hatujashindwa, amesema Mukasa na kusisitiza haja ya kuja na mfuko maalumu na pia kuijumisha NHIF kama chanzo mbadala cha fedha.Kama nchi ni muhimu sasa tukaangalia vyanzo vingine vya mapato ili tuweze kusimama wenyewe, ni wakati wa kuisukuma serikali tupate tozo maalumu kwa ajili ya kuweka kwenye Mfuko wa Kupambana na Ukimwi. Uwepo mfuko wa uwekezaji utakaoleta pamoja sekta binafsi ikiongozwa na sekta ya umma kwenye kutafuta njia mbadala ya kupata fedha, aliongeza.Naye Mkurugenzi Mkuu wa Tacaids, Dk Leonard Maboko alisema kiwango cha maambukizi ya Ukimwi kwa sasa ni asilimia 4.7 na kuwa watu wasiopungua 10 wanaambukizwa kila siku.Pia alibainisha kuwa wafadhili wamekuwa wakipunguza ufadhili wao na kutaka kuwepo kwa mikakati ya kuzia maambukizi mapya na kuokoa maisha ya Watanzania.Miaka mitatu iliyopita, Kituo cha Udhibiti wa Magonjwa CDC kilijiondoa katika kusaidia katika ufuatiliaji na tathmini ... jambo jema ni kwamba mwaka huu, CDC itaungana nasi, alisema Dk Maboko.  <topic>: kitaifa 